ai4bharat/Pralekha huggingface dataset:
প্রতিরক্ষামন্ত্রক
কার্টেন রাইজার : ২০২০’র বিজয় দিবস প্যারেডে ভারতীয় সেনাবাহিনীর অংশগ্রহণ
নয়াদিল্লি, ১৯ জুন, ২০২০
১৯৪১ থেকে ১৯৪৫ সাল পর্যন্ত মহান দেশাত্মবোধক যুদ্ধে সোভিয়েতের মানুষের ৭৫তম বিজয় বার্ষিকী উদযাপন উপলক্ষে আগামী ২৪শে জুন মস্কোর রেড স্কোয়ারে যে সেনা কুচকাওয়াজ হতে চলেছে, তাতে ভারতীয় সেনাবাহিনীর তিন শাখার ৭৫ জন সেনানী অংশ নেবেন। এদের নেতৃত্বে থাকবেন একজন কর্ণেল পদমর্যাদার আধিকারিক।
দ্বিতীয় বিশ্ব যুদ্ধের সময় ব্রিটিশ ভারতীয় সেনাবাহিনী জোট বাহিনীর বৃহত্তম কন্টিনজেন্ট ছিল। এই বাহিনী উত্তর ও পূর্ব আফ্রিকা সহ পশ্চিমাঞ্চলীয় মরুভূমি ও ইউরোপের বিভিন্ন এলাকায় বিরোধী পক্ষের মোকাবিলায় সামিল হয়। দ্বিতীয় বিশ্ব যুদ্ধের সময় ব্রিটিশ ভারতীয় সেনাবাহিনী বিভিন্ন সামরিক অভিযানে অংশ নিয়ে জোট বাহিনীর হয়ে গুরুত্বপূর্ণ অবদান রাখে। সামরিক অভিযানগুলিতে তৎকালীন ভারতীয় সেনাবাহিনীর ৭৭ হাজার সেনা জওয়ান সর্বোচ্চ আত্মত্যাগ করেন এবং ৩৪ হাজারেরও বেশি জওয়ান আহত হন। তৎকালীন ভারতীয় সেনাবাহিনী না কেবল বিভিন্ন অভিযানে অংশ নিয়ে শত্রু পক্ষের সম্মুখসমরে উপস্থিত হয়, সেই সঙ্গে সোভিয়েত ইউনিয়ন, ইরান ও ইরাকের বিভিন্ন এলাকায় যুদ্ধের সাজ-সরঞ্জাম সহ খাদ্য পৌঁছে দেয়। ভারতীয় সেনা জওয়ানদের সাহসিকতার স্বীকৃতি-স্বরূপ ১৮টি ভিক্টোরিয়া ও জর্জ ক্রস সম্মানে ভূষিত করা হয়। এছাড়াও, ১৯৪৪ সালের ২৩শে মে তৎকালীন সোভিয়েত ইউনিয়নের দুই বরিষ্ঠ সেনা আধিকারিক মিথাইল কালিনিন এবং আলেকজান্ডার বোরকিন ভারতীয় সেনা জওয়ান সুবেদার নারায়ণ রাও বিক্কম এবং হাবিলদার গজেন্দ্র সিং চাঁদ-কে মর্যাদাপূর্ণ রেড স্টার সম্মানে সম্মানিত করেন। মস্কোর রেড স্কোয়ারে বিজয় দিবসের এই কুচকাওয়াজে শিখ লাইট ইনফ্যান্ট্রি রেজিমেন্টের মেজর পদাধিকারির এক সেনা আধিকারিকের নেতৃত্বে ভারতীয় সেনা দলটি অংশ নেবে।
(CG/BD/SB
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুন দিল্লি, ২৬ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবারকল্যাণ্ মন্ত্রী ডঃ হর্ষ বর্ধন কোভিড-১৯ এর মোকাবিলায় পরিস্থিতি খতিয়ে দেখতে আজ অল ইন্ডিয়া ইনস্টিটিউট অফ মেডিক্যাল সায়েন্সেস -এর ট্রমা সেন্টারে যান। পরিদর্শনের সময় তিনি কোভিড-১৯ এ সংক্রমিতদের জন্য আইসোলেশন সুবিধেযুক্ত বিভিন্ন ওয়ার্ড ঘুরে দেখেন, কয়েকজন কোভিড আক্রান্ত রোগির সঙ্গে ভিডিও কলে কথা বলেন। রোগীদের শুশ্রুষার জন্য সেখানে রোবটের ব্যবস্থা করা হয়েছে। স্বাস্থ্যমন্ত্রী রোগীদের থেকে হাসপাতালের বিষয়ে পরামর্শ চান।
পুরো পরিস্থিতি পর্যালোচনা করে তিনি সন্তোষ প্রকাশ করেন। কোভিড-১৯ এ আক্রান্তদের এবং যাদের কোভিডে সংক্রমিত হবার আশঙ্কা রয়েছে, তাঁদের সকলের জন্য ২৪ ঘন্টা এইমস হাসপাতালের সতর্ক থাকায় তিনি এই প্রতিষ্ঠানের প্রশংসা করেন। ডঃ হর্ষ বর্ধন দ্বিতীয় পর্যায়ের লকডাউন যথাযথভাবে পালন করার জন্য সকলের প্রতি আবেদন জানান কারণ এর মাধ্যমেই করোনা মহামারী থেকে রক্ষা পাওয়া যাবে। তিনি বলেন হটস্পট জেলাগুলি নন-হটস্পট জেলায় পরিণত হচ্ছে, এর থেকে বোঝা যায় পরিস্থিতির উন্নতি হচ্ছে।
আজ ক্যাবিনেট সচিব সব রাজ্য ও কেন্দ্রশাসিত অঞ্চলের মুখ্যসচিব ও পুলিশের মহানির্দেশকের সঙ্গে ভিডিও কনফারেন্সের মাধ্যমে বৈঠক করেন। বৈঠকে কোভিড-১৯ এর মোকাবিলায় বিভিন্ন ব্যবস্থার পর্যালোচনা করা হয়। তিনি বলেন যে সব রাজ্যে সংক্রমণের সংখা বেশি সেখানে লকডাউন যেন ঠিকমতো মেনে চলা হয় সেদিকে খেয়াল রাখতে হবে। এছাড়া আইসোলেশন বেড, আইসিইউ বেড ভেন্টিলেটর সহ চিকিৎসা পরিকাঠামোর সব দিকে বিশেষ নজর দেবারও তিনি পরামর্শ দেন।
শেষ পাওয়া খবরে দেশে আক্রান্তের সংখ্যা ২৬,৪৯৬ জন। সুস্থ হয়ে বাড়ি ফিরে গেছেন ৫৮০৪ জন। অর্থাৎ মোট আক্রান্তের ২১.৯ শতাংশ সুস্থ হয়ে বাড়ি ফিরেছেন। এপর্যন্ত এই ভাইরাসে সংক্রমণের কারণে মারা গেছেন ৮২৪ জন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB
সড়কপরিবহণওমহাসড়কমন্ত্রক
গান্ধীজীর মূল্যবোধগুলি সম্বন্ধে জনসচেতনতা বাড়াতে এবং সড়ক নিরাপত্তার ব্যাপারে সতর্কতা অবলম্বনে মোটরগাড়ি র্যালির সূচনা দিল্লিতে
নয়াদিল্লি, ০৪ ফেব্রুয়ারি, ২০১৯
মহাত্মা গান্ধীর জন্মের সার্ধ শতবার্ষিকী উদযাপনের অঙ্গ হিসাবে নতুন দিল্লির রাজঘাট থেকে আজ সুরক্ষা যাত্রা নামে এক মোটরগাড়ি র্যালির সূচনা হয়েছে।৩০তম জাতীয় সড়ক নিরাপত্তা সপ্তাহ উদযাপনের অঙ্গ হিসাবে এই মোটরগাড়ি র্যালির আয়োজন।র্যালির সূচনা করেন, বিদেশ মন্ত্রী শ্রীমতী সুষমা স্বরাজ এবং কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।দেশে ও বিদেশে গান্ধীজির স্মৃতি বিজড়িত স্থানগুলি দিয়ে এই র্যালি যাবে।র্যালি শেষ হবে মায়ানমারের ইয়াঙ্গনে।ভারতে এই মোটরগাড়ি র্যালি সবরমতী, পোরবন্দর, ডান্ডি, ইয়ারওয়াড়া, সেবাগ্রাম, জব্বলপুর, লক্ষ্ণৌ, গোরক্ষপুর, চৌরি-চৌরা, চম্পারণ, শান্তিনিকেতন এবং কলকাতার ওপর দিয়ে যাবে। এর পর, র্যালি বাংলাদেশের ঢাকা এবং মায়ানমারের ইয়াঙ্গনেও যাবে।বিশেষ এই মোটরগাড়ি র্যালি ৭ হাজার ২৫০ কিলোমিটার পথ পাড়ি দিয়ে ইয়াঙ্গনে যাত্রার সমাপ্তি ঘটাবে আগামী ২৪ ফেব্রুয়ারি। মহাত্মা গান্ধীর জন্মের সার্ধ শতবার্ষিকী উদযাপন উপলক্ষে সারা বছর ধরে যে কর্মসূচির আয়োজন করা হয়েছে, তার অঙ্গ হিসাবেই এই মোটরগাড়ি র্যালির আয়োজন।সড়কে যান চলাচলের সময় সুরক্ষা ও সতর্কতা অবলম্বনেও এই মোটরগাড়ি র্যালি গুরুত্বপূর্ণ ভূমিকা নেবে।
এই উপলক্ষে শ্রী গড়করি বলেন, এ ধরণের মোটরগাড়ি র্যালি আয়োজনের উদ্দেশ্য হ’ল – সত্য ও অহিংসার প্রতি গান্ধীজীর আদর্শকে জনমানসে ছড়িয়ে দেওয়া।এক পরিসংখ্যান তুলে ধরে শ্রী গড়করি জানান, দেশে প্রতি বছর প্রায় ৫ লক্ষ সড়ক দুর্ঘটনা ঘটে।এর ফলে, বহু মানুষের প্রাণহানি হয়।এটি নিঃসন্দেহে এক বড় উদ্বেগের বিষয়।সড়ক নিরাপত্তার ব্যাপারে সংশ্লিষ্ট সকলকে সচেতন করে তুলতেই এই র্যালির আয়োজন বলে তিনি জানান।
অনুষ্ঠানে শ্রীমতী সুষমা স্বরাজ গাড়ি চালানোর সময়ে শান্তি, ধৈর্য্য ও সহনশীলতার প্রতি গান্ধীজির আদর্শগুলিকে গ্রহণ করার জন্য সড়ক ব্যবহারকারীদের কাছে আহ্বান জানান।ক্রমবর্ধমান সড়ক দুর্ঘটনার কথা উল্লেখ করে শ্রীমতী স্বরাজ বলেন, মানসিক অস্থিরতার পাশাপাশি, অধৈর্য এবং চঞ্চলতার কারণে বহু সড়ক দুর্ঘটনা ঘটে থাকে।গান্ধীজীর এই আদর্শগুলি গ্রহণ করা গেলে মানসিক শান্তি, ধৈর্য ও স্থিরতা যেমন বাড়বে, তেমনই সড়ক দুর্ঘটনার সংখ্যাও হ্রাস পাবে বলে তিনি মন্তব্য করেন। ]
এই অনুষ্ঠানে সড়ক পরিবহণ ও মহাসড়ক প্রতিমন্ত্রী শ্রী মনসুখ এল মান্ডভিয়া এবং মহাত্মা গান্ধীর ব্যক্তিগত সচিব শ্রী ভি কল্যাণম- ও উপস্থিত ছিলেন।
CG/BD/SB
(Visitor Counter : 204
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান, পিএমইউওয়াই -এর সুবিধাভোগীদের সঙ্গে বৈঠক করেন
নতুন দিল্লি, ১৬ই মে, ২০২০
কেন্দ্রীয় পেট্রোলিয়াম, প্রাকৃতিক গ্যাস ও ইস্পাতমন্ত্রী শ্রী ধর্মেন্দ্র প্রধান, আজ ১৫০০ জন পিএমইউওয়াই সুবিধাভোগী, গ্যাস ডিস্ট্রিবিউটর এবং তেল কোম্পানীগুলির আধিকারিকদের সঙ্গে ওয়েবিনারের মাধ্যমে বৈঠক করেন।
শ্রী প্রধান বলেন, প্রধানমন্ত্রী উজ্জ্বলা যোজনা , গত ৪ বছরে সফলভাবে ৮ কোটি দরিদ্র এবং প্রান্তিক পরিবারে রান্নার গ্যাস পৌঁছে দিয়েছে। তিনি বলেন, কোভিড – ১৯ বিশ্বের সমস্ত দেশে ছড়িয়ে পড়েছে। এমনকি ধনী দেশগুলিও এই সংক্রমণের হাত থেকে রেহাই পায় নি। ভারত, এই সংক্রমণের বিরুদ্ধে লড়াই চালাচ্ছে। কিন্তু একই সঙ্গে দরিদ্র ও প্রান্তিক মানুষদের স্বার্থরক্ষার দিকটিও বিবেচিত হচ্ছে। প্রধানমন্ত্রী গরীব কল্যাণ যোজনার মাধ্যমে পিএমইউওয়াই উপভোক্তাদের বিনামূল্যে রান্নার গ্যাস দেওয়া হচ্ছে। এরজন্য ইতিমধ্যেই মোট ৮৪৩২ কোটি টাকা উপভোক্তাদের ব্যাঙ্ক অ্যাকাউন্টে পাঠিয়ে দেওয়া হয়েছে। এপর্যন্ত ৬ কোটি ২৮ লক্ষ পিএমইউওয়াই সুবিধাভোগী রান্নার গ্যাস পেয়েছেন।
মন্ত্রী, তেল কোম্পানিগুলির আধিকারিকদের ভূমিকার প্রশংসা করেন। সঙ্কটের এই সময়ে তারা যেভাবে রান্নার গ্যাস আমদানী, উৎপাদন এবং বন্টনের কাজ করছেন, তা প্রশংসনীয়। শ্রী প্রধান বলেন, প্রধানমন্ত্রীর দৃঢ় এবং সঠিক সিদ্ধান্তের প্রতি দেশবাসী আস্থা রেখেছেন। শারীরিক দূরত্ব বজায় রাখা, হাত ধোওয়া এবং মাস্ক পরার ওপর তিনি গুরুত্ব আরোপ করেন। কোভিড – ১৯ এর মোকাবিলায় প্রধানমন্ত্রী এবং কেন্দ্রীয় অর্থমন্ত্রী ২০ লক্ষ কোটি টাকার আর্থিক প্যাকেজকে তিনি সাধুবাদ জানান। দেশকে স্বনির্ভর করে তোলার উদ্দেশে প্রধানমন্ত্রীর আত্মনির্ভর ভারত অভিযানকে তিনি স্বাগত জানিয়েছেন।
এই ওয়েবিনারে পিএমইউওয়াই সুবিধাভোগীরা, তাঁদের অভিজ্ঞতার কথা জানান। অভূতপূর্ব এই সঙ্কটে সরকার, তাদের পাশে দাঁড়ানোয় তারা কৃতজ্ঞতা প্রকাশ করেন। রান্নার গ্যাস সরবরাহকারী౼ করোনা যোদ্ধারা স্বল্প সময়ের মধ্যে সিলিন্ডার পৌঁছে দেওয়ায় এই সব উপভোক্তারা তাদের ধন্যবাদ জানিয়েছেন।
(CG/CB/SFS
প্রতিরক্ষামন্ত্রক
ভারতীয় বায়ুসেনার মিগ-২৯ যুদ্ধ বিমান দুর্ঘটনা
নয়াদিল্লি, ০৮ মে, ২০২০
জলন্ধরের কাছে ভারতীয় বায়ুসেনার একটি মিগ-২৯ যুদ্ধ বিমান আজ নিয়মমাফিক প্রশিক্ষণের জন্য আকাশে ওড়ার কিছুক্ষনের মধ্যেই দূর্ঘটনায় পড়ে। সকাল ১০টা ৪৫ মিনিট নাগাদ এই দুর্ঘটনা ঘটে ।সেনার এই যুদ্ধ বিমানটি জলন্ধরের কাছে বায়ুসেনার ঘাঁটি থেকে প্রশিক্ষণের জন্য আকাশে ওড়ার কিছুক্ষণ পরই সেটিতে যান্ত্রিক ত্রুটি ধরা পড়ে। বিমান চালক নিরাপদে বেরিয়ে আসতে সক্ষম হন এবং তাঁকে বাহিনীর একটি হেলিকপ্টারে করে উদ্ধার করা হয়। দুর্ঘটনার কারণ জানতে তদন্তের নির্দেশ দেওয়া হয়েছে।
(CG/BD/SB
অর্থমন্ত্রক
রাজ্য বিপর্যয় মোকাবিলা তহবিল-এর জন্য প্রথম কিস্তির ৮৮৭৩.৬ কোটি টাকা অগ্রিম মঞ্জুর করা হয়েছে
নতুন দিল্লি, ১ মে, ২০২১
বিশেষ বন্টন ব্যবস্থাপনার অঙ্গ হিসেবে কেন্দ্রীয় স্বরাষ্ট্রমন্ত্রকের সুপারিশ অনুযায়ী ২০২১-২২ অর্থবর্ষে ‘রাজ্য বিপর্যয় মোকাবিলা তহবিল’-এর কেন্দ্রীয় ভাগের প্রথম কিস্তির অর্থ নির্ধারিত সময়ের আগেই সমস্ত রাজ্যগুলির জন্য মঞ্জুর করেছে কেন্দ্রীয় অর্থ মন্ত্রকের ব্যয় বরাদ্দ দপ্তর। সমস্ত রাজ্যগুলির জন্য ৮৮৭৩.৬ কোটি টাকা মঞ্জুর করা হয়েছে।
সাধারণত অর্থ কমিশনের সুপারিশ অনুযায়ী জুন মাসে এসডিআরএফ-এর প্রথম কিস্তির অর্থ মঞ্জুর করা হয়। তবে, সাধারণ পদ্ধতি শিথিল করে শুধুমাত্র এসডিআরএফ-এর অর্থ আগেই মঞ্জুর করা হয়নি, গত অর্থবর্ষে রাজ্যগুলিকে যে পরিমাণ অর্থ প্রাদন করা হয়েছিল, তার খরচের শংসাপত্রের জন্য অপেক্ষা না করেই এই অর্থ মঞ্জুর করা হয়েছে। মঞ্জুর করা অর্থের ৫০ শতাংশ অর্থাৎ ৪৪৩৬.৮ কোটি টাকা রাজ্যগুলি কোভিড-১৯ মোকাবিলা করার ক্ষেত্রে ব্যবহার করতে পারবে।
এসডিআরএফ-এর তহবিল থেকে প্রাপ্ত অর্থ হাসপাতালে অক্সিজেন তৈরি এবং মজুত কেন্দ্র গড়ে তোলা, ভেন্টিলেটর, এয়ার পিউরিফায়ার কেনা, অ্যাম্বুলেন্স পরিষেবাকে শক্তিশালী করে তোলা, কোভিড-১৯ হাসপাতাল, কোভিড কেয়ার সেন্টার গড়ে তোলা, থার্মাল স্ক্যানার, পিপিই, পরীক্ষার কিট, পরীক্ষাগারের সরঞ্জাম কেনা, কন্টেনমেন্ট জোন সহ কোভিড-১৯ মোকাবিলার বিভিন্ন ক্ষেত্রে রাজ্যগুলি ব্যবহার করতে পারবে।
SC/SS/AS/
(Visitor Counter : 138
প্রধানমন্ত্রীরদপ্তর
এসটি সঙ্গমাম গুজরাট ও তামিলনাডুর মধ্যে শতাব্দী প্রাচীন বন্ধনকে আরও শক্তিশালী করেছে: প্রধানমন্ত্রী
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, গুজরাট ও তামিলানাডুর মধ্যে শতাব্দী প্রাচীন বন্ধনকে সৌরাষ্ট্র ও তামিলনাডু সঙ্গমম  শক্তিশালী করে তুলেছে।
কেন্দ্রীয় রেল ও বস্ত্র প্রতিমন্ত্রী শ্রীমতী দর্শনা জার্দোস এক ট্যুইট বার্তায় জানান, তিনি তামিলনাডুর সালেমে সৌরাষ্ট্রের ঐতিহ্যশালী ডান্ডিয়া নৃত্য প্রত্যক্ষ করেছেন। গুজরাট সরকারের প্রতিমন্ত্রী শ্রী জগদীশ বিশ্বকর্মাও তাঁর সঙ্গে ডান্ডিয়ার এই রোড শো প্রত্যক্ষ করেন।
প্রধানমন্ত্রী এই ট্যুইট বার্তার প্রত্যুত্তরে বলেছেন, “#STSangamam – এর মাধ্যমে গুজরাট ও তামিলনাডুর মধ্যে শতাব্দী প্রাচীন বন্ধন আরও শক্তিশালী হয়েছে”।
PG/CB/SB
(
প্রধানমন্ত্রীরদপ্তর
কাশী তামিল সঙ্গমের প্রতি আগ্রহ প্রকাশ প্রধানমন্ত্রীর
নয়াদিল্লি, ০৯ নভেম্বর, ২০২২
কাশী তামিল সঙ্গমের প্রতি আগ্রহ প্রকাশ করলেন প্রধানমন্ত্রী শ্রী নরেন্দ্র মোদী। এটি ভারতের উত্তর ও দক্ষিণাঞ্চলের মধ্যে এক সময়োত্তীর্ণ বন্ধনের উদাহরণ। তিনি বলেন, ‘এক ভারত, শ্রেষ্ঠ ভারত’ এই ভাবনাতেই আয়োজিত হবে এই অনুষ্ঠান। এই অনুষ্ঠান তামিল ভাষা ও সংস্কৃতির সৌন্দর্য প্রকাশ করবে বলেও প্রধানমন্ত্রী মন্তব্য করেন।
কেন্দ্রীয় মন্ত্রী ডঃ এল মুরুগনের এক ট্যুইট শেয়ার করে প্রধানমন্ত্রী তাঁর ট্যুইটে বলেন, “কাশী তামিল সঙ্গম অনুষ্ঠান নিয়ে আমি বিশেষভাবে আগ্রহী। এই কর্মসূচি ‘এক ভারত, শ্রেষ্ঠ ভারত’ – এর ভাবনায় আয়োজিত হবে। পাশাপাশি, তামিল ভাষা ও সংস্কৃতির সৌন্দর্যও প্রকাশ করবে”।
PG/PM/SB
(
প্রতিরক্ষামন্ত্রক
৭৪তম স্বাধীনতা দিবস সেনাবাহিনী, নৌসেনা ও বিমান বাহিনীর ব্যান্ডের সঙ্গীতময় মূর্ছনা সহযোগে উদযাপন
নয়াদিল্লী, ৫ আগস্ট, ২০২০
সেনাবাহিনীর ব্যান্ডগুলি প্রথমবারের মতো পয়লা আগস্ট থেকে একপক্ষকাল ধরে দেশের প্রতিটি প্রান্তে তাদের সঙ্গীতময় মূর্ছনার মধ্য দিয়ে স্বাধীনতা দিবস উদযাপন করছে। করোনার বিরুদ্ধে নিজেদের জীবন বিপন্ন করে যেসমস্ত করোনা যোদ্ধারা লড়াই করছেন তাঁদের প্রতি কৃতজ্ঞতা প্রদর্শনের জন্য এই উদ্যোগ। সেনাবাহিনী, নৌসেনা ও পুলিশ ইতিমধ্যেই পোরবন্দর, হায়দ্রাবাদ, ব্যাঙ্গালোর, রায়পুর, অমৃতসর, গুয়াহাটি, এলাহাবাদ ও কলকাতায় এ ধরণের অনুষ্ঠান উপস্থাপিত করেছে। আজ সেনাবাহিনী ও পুলিশ ব্যান্ড বিশাখাপত্তনম, নাগপুর ও গোয়ালিয়রে অনুষ্ঠান করবে। আগামী ৭ই আগস্ট কলকাতা ও শ্রীনগরে সেনাবাহিনীর ব্যান্ড আরও একটি অনুষ্ঠান করবে। ৮ই আগস্ট লালকেল্লায়, ৯ই আগস্ট রাজপথে এবং ১২ই আগস্ট ইন্ডিয়া গেটে তিন বাহিনীর ব্যান্ড, সঙ্গীতানুষ্ঠান উপহার দেবে। মুম্বাই, আমেদাবাদ, সিমলা ও আলমোড়ায় সেনাবাহিনী ও পুলিশ ব্যান্ড ৮ই আগস্ট একটি অনুষ্ঠানের আয়োজন করেছে। পরের দিন ৯ই আগস্ট চেন্নাই, নাসিরাবাদ, আন্দামান ও নিকোবর কম্যান্ড ফ্ল্যাগ পয়েন্ট এবং ডান্ডিতে ও ১২ই আগস্ট ইম্ফল, ভুপাল এবং ঝাঁসিতে তারা অনুষ্ঠানের ব্যবস্থা করেছে। লক্ষ্মৌ, ফৈজাবাদ, শিলং, মাদুরাই এবং চম্পারণে ১৩ই আগস্ট চূড়ান্ত অনুষ্ঠান অনুষ্ঠিত হবে।
(CG/CB/NS
আদিবাসীবিষয়কমন্ত্রক
আদিবাসীদের উৎপাদিত সামগ্রীর বিপণনে ডিজিটাইজেশনের লক্ষ্যে ট্রাইফেডের গুরুত্বপূর্ণ পদক্ষেপ
নয়াদিল্লী, ২৬ জুন, ২০২০
কেন্দ্রীয় আদিবাসী মন্ত্রকের অধীন ট্রাইফেড প্রায় ৫০ লক্ষ অরণ্যবাসী আদিবাসী পরিবারের স্বার্থে তাদের উৎপাদিত পণ্য সামগ্রীগুলির বিপণনে উদ্যোগী হয়েছে। এই লক্ষ্যে রাষ্ট্রায়ত্ত্ব সংস্থা ট্রাইফেড আদিবাসী মানুষের সংগৃহিত গৌণ বনজ সামগ্রী, হস্তশিল্প ও তাঁত বস্ত্রের ন্যায্য লেনদেন সুনিশ্চিত করতে সমগ্র বিপণন প্রক্রিয়ায় ডিজিটাইজেশনের পরিকল্পনা করেছে। উল্লেখ করা যেতে পারে আদিবাসী মানুষের উৎপাদিত এইসব পণ্য সামগ্রীর মূল্য বার্ষিক প্রায় ২ লক্ষ কোটি টাকা।
রাষ্ট্রায়ত্ত্ব সংস্থা ট্রাইফেড আদিবাসী পণ্য সামগ্রীর ডিজিটাল বিপণনের জন্য ওয়েবসাইট চালু করেছে। এছাড়াও উপাদিত পণ্য সামগ্রীগুলির বিপণনের সুবিধার্থে ই-মার্কেট চালু করেছে। আদিবাসী মানুষের জীবন-জীবিকা ও ব্যবসায়িক স্বার্থ বিবেচনায় রেখে ট্রাইফেড ইতিমধ্যেই ক্ষুদ্র বনজ সামগ্রীগুলির সংগ্রহ প্রক্রিয়ায় ডিজিটাল পদ্ধতি চালু করেছে। এরফলে আদিবাসীদের প্রাপ্য অর্থ সময়মতো মেটানো যাচ্ছে।
ই-বাণিজ্য ক্ষুদ্র ব্যবসার ভবিষ্যৎ হয়ে উঠতে চলেছে। ভারতে জনসংখ্যার একটি বিরাট অংশ অনলাইনে কেনাকাটা করেন। ট্রাইফেডও ডিজিটাল পদ্ধতিতে কেনাকাটার কৌশলটিকে কাজে লাগানোর জন্য অনলাইন পদ্ধতি চালু করেছে বলে সংস্থার ম্যানেজিং ডাইরেক্টর প্রবীর কৃষ্ণ জানিয়েছেন।
ট্রাইফেডের ব্যবসায়িক শাখা ট্রাইভস ইন্ডিয়া একটি ই-বাণিজ্য পোর্টাল চালু করেছে। এই পোর্টালে আদিবাসীর উপাদিত বিভিন্ন পণ্য সামগ্রী অনলাইনে কেনাকাটা করা যায়। ইতিমধ্যেই ট্রাইফেড একাধিক ই-বাণিজ্য সংস্থা- আমাজন, ফ্লিপকার্ট, স্ন্যাপডিল এবং পেটিএম-এর সঙ্গে অংশিদারিত্ব করে চলেছে। সরকারি সংগ্রহের জন্য সরকারি ই-মার্কেট পোর্টালেও আদিবাসীদের উপাদিত সামগ্রীগুলি পাওয়া যায়।
বর্তমান জটিল পরিস্থিতিতে ডিজিটাল পদ্ধতিতে লেনদেন প্রক্রিয়া সমস্ত সংস্থা এবং জীবন-জীবিকা রক্ষার তাগিদে গুরুত্বপূর্ণ হয়ে উঠেছে।
(CG/BD /NS
প্রধানমন্ত্রীরদপ্তর
জনসাধারণের পদ্ম সম্মানে ভূষিত দুলারী দেবীর উপহারের জন্য প্রধানমন্ত্রীর কৃতজ্ঞতা
নয়াদিল্লি, ১১ নভেম্বর, ২০২১
প্রধানমন্ত্রী শ্রী নরেন্দ্র মোদী জনসাধারণের পদ্ম সম্মানে ভূষিত দুলারী দেবীর উপহারে কৃতজ্ঞতা প্রকাশ করেছেন।
এক ট্যুইট বার্তায় শ্রী মোদী বলেছেন;
“#PeoplesPadma সম্মানে যারা ভূষিত হয়েছেন, তাঁদের মধ্যে দুলারী দেবী রয়েছেন। বিহারের মধুবনীর এই শিল্পী অত্যন্ত প্রতিভাবান।
পদ্ম সম্মানে ভূষিতদের সঙ্গে ঘরোয়া আলাপচারিতায় তিনি আমাকে তাঁর একটি শিল্পকর্ম উপহার দিয়েছেন। তাঁর উপহার পেয়ে আমি অভিভূত। তাঁকে আমার কৃতজ্ঞতা জানাই।“
CG/CB/NS/
(
প্রধানমন্ত্রীরদপ্তর
প্রধানমন্ত্রী প্যারালিম্পিকস গেমসে ব্যাডমিন্টনে রুপো জয়ী সুহাস ইয়েথিরাজকে অভিনন্দন জানিয়েছেন
নতুন দিল্লি, ০৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিওতে আয়োজিত প্যারালিম্পিকস গেমসে ব্যাডমিন্টনে রৌপ্য পদক জয়ী সুহাস ইয়েথিরাজকে অভিনন্দন জানিয়েছেন। আজ এক টুইট বার্তায় প্রধানমন্ত্রী বলেছেন,"পরিষেবা এবং খেলাধুলার এক অসাধারণ সংগম! গৌতম বুদ্ধ নগরের জেলাশাসক সুহাস ইয়েথিরাজ আজ তাঁর ব্যতিক্রমী ক্রীড়া নৈপুণ্যের জন্য আমাদের সমগ্র জাতির ধারণাকে বাস্তবায়িত করতে পেরেছেন।
ব্যাডমিন্টনের রৌপ্য পদক জেতার জন্য তাঁকে অভিনন্দন। তাঁর ভবিষ্যৎ প্রচেষ্টার জন্য শুভকামনা।"
CG/ SB
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৮শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪৪ কোটি ৬ ১লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৬ লক্ষ ৬৩হাজার ১৪৭ জন।
বর্তমানে কোভিড মুক্ত হওয়ার হার ৯৭.৩৯%।
গত চব্বিশ ঘন্টায় আরোগ্য লাভ করেছেন ৪১,৬৭৮ জন।
এই সময়ে নতুন করে সংক্রমিত হয়েছেন ৪৩,৬৫৪ জন।
ভারতে চিকিৎসাধীন সংক্রমিতের সংখ্যা বর্তমানে ৩,৯৯,৪৩৬জন ।
মোট সংক্রমিতের মাত্র ১.২৭% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৬%।
দৈনিক সংক্রমিতের হার ৫%র কম౼আজ এই হার ২.৫১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৬কোটি ৯ লক্ষ।
CG/CB
(Visitor Counter : 146
প্রধানমন্ত্রীরদপ্তর
জার্মান দূতাবাসের নাটু নাটু উদযাপনের প্রশংসা প্রধানমন্ত্রীর
নয়াদিল্লি, ২০ মার্চ, ২০২৩
প্রধানমন্ত্রী শ্রী নরেন্দ্র মোদী ভারত ও ভুটানের জার্মান রাষ্ট্রদূত ডঃ ফিলিপ অ্যাকরম্যান-এর একটি ভিডিও ভাগ করে নেওয়ার প্রশংসা করেছেন যাতে দেখা যাচ্ছে যে তিনি এবং দূতাবাসের সদস্যরা ‘নাটু নাটু’ গানটি অস্কার পুরস্কার পাওয়ায় সন্তোষ প্রকাশ করছেন। এই ভিডিওটি দিল্লিতে তোলা।
গত ফেব্রুয়ারি মাসে ভারতে কোরিয়ার দূতাবাসও অনুরূপভাবে এই গানের উদযাপন সংক্রান্ত একটি ভিডিও শেয়ার করে।
জার্মান রাষ্ট্রদূতের ট্যুইটের প্রত্যুত্তরে প্রধানমন্ত্রী ট্যুইট করে বলেছেন :
“ভারতের রং ও সৌরভ! জার্মানরাও নিশ্চিতভাবেই নাচতে পারেন এবং সুন্দরভাবে নাচতে পারেন।”
PG/AB/DM
(
কেন্দ্রীয়মন্ত্রিসভা
প্রধানমন্ত্রী মুদ্রা যোজনায় এক বছরের মেয়াদে শিশু ঋণে যাঁরা ঋণ পরিশোধ করেছেন, তাঁদের ঋণের ২ শতাংশ সুদের অর্থ দেবে সরকার
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে প্রধানমন্ত্রী মুদ্রা যোজনা -র আওতায় যাঁরা ১২ মাসের মেয়াদে শিশু ঋণ নিয়েছিলেন, তাঁদের ঋণের ২ শতাংশ সুদের অর্থ ফেরৎ দেওয়ার প্রস্তাব অনুমোদন করা হয়েছে।
এই প্রকল্পে ৩১শে মার্চের হিসাবে যাঁদের বকেয়া ঋণ পরিশোধ হয়নি এবং রিজার্ভ ব্যাঙ্কের নির্দেশিকা অনুযায়ী, ৩১শে মার্চের মধ্যে যাঁরা অনুৎপাদিত সম্পদের তালিকাভুক্ত হননি, তাঁরাই সুবিধা পাবেন।
এর ফলে, যাঁরা সঠিক সময়ে নিয়মিত ঋণ পরিশোধ করছেন, তাঁরা উৎসাহিত হবেন। সরকার এই প্রকল্পের জন্য ১, ৫৪২ কোটি টাকা বরাদ্দ করেছে।
প্রেক্ষাপট
আত্মনির্ভর ভারত অভিযান ঘোষণার পর অতিক্ষুদ্র, ক্ষুদ্র ও মাঝারি শিল্পোদ্যোগের জন্য এই প্রকল্পটি সহায়ক হবে। প্রধানমন্ত্রী মুদ্রা যোজনার আওতায় যাঁরা ৫০ হাজার টাকা পর্যন্ত রোজগার করতে পারেন, তাঁদের ক্ষেত্রে এই ঋণকে শিশু ঋণ বলা হয়। নির্দিষ্ট বাণিজ্যিক ব্যাঙ্ক, ব্যাঙ্ক বহির্ভূত আর্থিক প্রতিষ্ঠান, মাইক্রো ফিনান্সিয়াল ইন্সটিটিউশন, মুদ্রা লিমিটেডের নিবন্ধীকৃত সংস্থাগুলি থেকে এই ঋণ পাওয়া যায়। কোভিড-১৯ মহামারীর উদ্ভূত পরিস্থিতিতে দেশ জুড়ে লকডাউন জারি থাকার পর অতিক্ষুদ্র ও ছোট শিল্পোদ্যোগীদের ব্যবসা-বাণিজ্যে যথেষ্ট সমস্যা দেখা দিয়েছিল। এরা মূলত শিশু মুদ্রা ঋণ থেকে মূলধন যোগাড় করেছিলেন। লকডাউনের ফলে এদের আর্থিক সমস্যার সম্মুখীন হতে হয়েছে। এর ফলে, ঋণ গ্রহীতারা ঋণ পরিশোধে সমস্যায় পড়েছেন।
৩১শে মার্চের হিসাব অনুযায়ী, প্রধানমন্ত্রী মুদ্রা যোজনার শিশু ঋণের আওতায় ৯ কোটি ৩৭ লক্ষ অ্যাকাউন্ট রয়েছে, যেখানে মোট ১ লক্ষ ৬২ হাজার কোটি ঋণ বকেয়া আছে।
আগামী এক বছরের মধ্যে প্রস্তাবিত প্রকল্পটি স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া বাস্তবায়িত করবে। পয়লা সেপ্টেম্বর থেকে আগামী বছরের ৩১শে আগস্টের মধ্যে রিজার্ভ ব্যাঙ্কের অনুমোদনক্রমে যে সমস্ত ঋণ গ্রহীতারা তাঁদের ঋণদাতাদের থেকে মোরাটোরিয়ামের সুযোগ পাবেন, তাঁরাই কোভিড-১৯ রেগুলেটরি প্যাকেজের আওতায় এই সুযোগ পাবেন। বাকিদের ক্ষেত্রে এই প্রকল্প পয়লা জুন থেকে আগামী বছরের ৩১শে মের মধ্যে কার্যকর হবে।
এই প্রকল্পের ফলে, তৃণমূল স্তরের ঋণ গ্রহীতারা আর্থিক সুবিধা পাবেন। এর মাধ্যমে ক্ষুদ্র ব্যবসায়ীরা অর্থের অভাবে তাঁদের কর্মীদের ছাঁটাই না করে ব্যবসা-বাণিজ্য চালিয়ে যেতে পারবেন। সঙ্কটের এই সময়ে ক্ষুদ্র ব্যবসায়ীদের এই সাহায্যের ফলে অর্থনীতিতে ইতিবাচক প্রভাব পড়বে। ভবিষ্যতে যার ফলে কর্মসংস্থানের সুযোগ সৃষ্টি হবে।
CG/CB/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭২ কোটি ৬১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ১৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২২ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭২ কোটি ৬১ লক্ষ ৫৯ হাজার ৫২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ১৭ লক্ষ ৬ হাজার ৭৪২টি টিকার ডোজ হাতে রয়েছে।
CG/SS/SB
(Visitor Counter : 91
নির্বাচনকমিশন
গোয়া, পাঞ্জাব, মণিপুর, উত্তরাখণ্ড ও উত্তরপ্রদেশে বিধানসভা নির্বাচন, ২০২২ – ১৯৫১-র জনপ্রতিনিধিত্ব আইনের ১২৬ নং ধারায় উল্লেখিত বিধানসভা নির্বাচনের সময় মিডিয়া কভারেজ সম্পর্কে
নয়াদিল্লি, ১৪ জানুয়ারি, ২০২২
গোয়া, মণিপুর, পাঞ্জাব, উত্তরাখণ্ড ও উত্তরপ্রদেশ বিধানসভার আসন্ন নির্বাচনে যে সমস্ত পর্যবেক্ষক নিয়োগ করা হবে সে সম্পর্কে ভারতের নির্বাচন কমিশনের পক্ষ থেকে আজ এক সাংবাদিক সম্মেলন করা হয়। উল্লেখ করা যেতে পারে, নির্বাচন কমিশন গত ৮ জানুয়ারি এই পাঁচটি রাজ্যে বিধানসভা নির্বাচনের দিনক্ষণ ঘোষণা করেছে। সেই অনুযায়ী পাঞ্জাব, গোয়া ও উত্তরাখণ্ডে আগামি ১৪ ফেব্রুয়ারি এক দফাতেই ভোট গ্রহণ করা হবে। মণিপুরে আগামী ২৭ ফেব্রুয়ারি ও ৩ মার্চ দুই দফায় ভোট নেওয়া হবে। অন্যদিকে, উত্তরপ্রদেশে সাত দফায় ভোট গ্রহণ করা হবে। এই রাজ্যটিতে প্রথম দফার ভোট গ্রহণ আগামী ১০ ফেব্রুয়ারি, দ্বিতীয় দফার ভোট গ্রহণ ১৪ ফেব্রুয়ারি, তৃতীয় দফার ভোট গ্রহণ ২০ ফেব্রুয়ারি, চতুর্থ দফার ভোট গ্রহণ ২৩ ফেব্রুয়ারি, পঞ্চম দফার ভোট গ্রহণ ২৭ ফেব্রুয়ারি, ষষ্ঠ দফার ভোট গ্রহণ ৩ মার্চ এবং শেষ তথা সপ্তম দফার ভোট নেওয়া হবে ৭ মার্চ।
এই পাঁচটি রাজ্যে আসন্ন বিধানসভা নির্বাচনের প্রেক্ষিতে কমিশন ১৯৫১-র জনপ্রতিনিধিত্ব আইনের ১২৬ নং ধারার আওতায় গণমাধ্যমের দৃষ্টি আকর্ষণ করেছে। এই প্রেক্ষিতে কমিশনের তরফে বলা হয়েছে, ভোট গ্রহণের ৪৮ ঘন্টা আগে এবং সংশ্লিষ্ট বিধানসভা কেন্দ্রে ভোট গ্রহণ শেষ না হওয়া পর্যন্ত নির্বাচন সম্পর্কিত কোনরকম প্রচার বা অনুষ্ঠান টেলিভিশন বা অন্যান্য গণমাধ্যমে সম্প্রচার বা প্রকাশ করা যাবে না। একইভাবে, ভোটারদের প্রভাবিত করতে পারে, নির্বাচন সম্পর্কিত এমন কোনও অনুষ্ঠান সম্প্রচার বা কর্মসূচির আয়োজন থেকে সংশ্লিষ্ট সব পক্ষকেই বিরত থাকতে হবে।
নির্বাচনের সময় টিভি চ্যানেলগুলি বিশেষজ্ঞদের নিয়ে আলোচনা বা বিতর্কমূলক অনুষ্ঠান অথবা কারেন্ট অ্যাফেয়ার্স অনুষ্ঠান সম্প্রচার করে ১৯৫১-র জনপ্রতিনিধিত্ব আইনের ১২৬ নং ধারা লঙ্ঘন করে বলে প্রায়শই অভিযোগ ওঠে। এই প্রেক্ষিতে কমিশন সংশ্লিষ্ট বিধানসভা কেন্দ্রে ভোট গ্রহণের ৪৮ ঘন্টা আগে থেকে ভোট গ্রহণ প্রক্রিয়া শেষ না হওয়া পর্যন্ত এই ধরনের অনুষ্ঠান বা কর্মসূচি থেকে বিরত থাকার পরামর্শ দিয়েছে। কমিশনের পক্ষ থেকে স্মরণ করিয়ে দেওয়া হয়েছে যে, আইনের ১২৬ নং ধারা লঙ্ঘিত হলে দু’বছর পর্যন্ত কারাদণ্ড অথবা জরিমানা বা উভয়েই হতে পারে।
আইন অনুযায়ী কমিশন আরও একবার সমস্ত টেলিভিশন ও রেডিও চ্যানেল, কেবল নেটওয়ার্ক, ইন্টারনেট ওয়েবসাইট, সোশ্যাল মিডিয়া প্ল্যাটফর্মগুলিকে এ ধরনের অনুষ্ঠান সম্প্রচার বা প্রকাশ করা থেকে বিরত থাকতে বলেছে। ভোটদাতাদের প্রভাবিত করতে পারে এমন সমস্ত কিছু প্রয়াস থেকে বিরত থাকার কথা কমিশনের তরফে আরও একবার স্মরণ করিয়ে দেওয়া হয়েছে। কমিশন ইতিমধ্যেই জাতীয় ও রাজ্যস্তরে স্বীকৃত প্রত্যেকটি রাজনৈতিক দলের জন্য দূরদর্শন ও আকাশবাণীতে নির্বাচনী প্রচার সম্প্রচারের সময়সীমা স্থির করে দিয়েছে। সেই অনুযায়ী, রাজনৈতিক দলগুলি দূরদর্শন ও আকাশবাণীতে নির্বাচনী প্রচারমূলক অনুষ্ঠানে অংশগ্রহণ করতে পারবে।
CG/BD/DM/
(Visitor Counter : 383
প্রধানমন্ত্রীরদপ্তর
প্রধানমন্ত্রী ৩০টি অনুর্বর জমিকে সুন্দর পরিবেশ বান্ধব পর্যটন স্থল হিসেবে রূপান্তর করার জন্য অভিনন্দন জানিয়েছেন
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী কোল ইন্ডিয়া দলের প্রয়াসের প্রশংসা করেছেন। ৩০টি ভীষণ অনুর্বর জমিকে ১ হাজার ৬১০ হেক্টর জুড়ে একটি সুন্দর পরিবেশ বান্ধব পর্যটন স্থল হিসেবে রূপান্তর করার জন্য। সেখানে শুধুমাত্র মানুষই যাচ্ছেনা পাখিরাও যাচ্ছে।
কেন্দ্রীয় রেল, কয়লা এবং খনি প্রতিমন্ত্রী রাও সাহেব পাটিল দানভে-র একটি ট্যুইটের জবাবে প্রধানমন্ত্রী বলেছেন;
“আরও দীর্ঘস্থায়ী উন্নয়ন এবং পরিবেশ বান্ধব পর্যটনের লক্ষ্যে প্রশংসনীয় প্রয়াস।”
PG/AP/NS
(
প্রধানমন্ত্রীরদপ্তর
প্রাক্তন সাংসদ শ্রী শরদ ত্রিপাঠীর প্রয়াণে প্রধানমন্ত্রীর শোক প্রকাশ
নয়াদিল্লি, ০১ জুলাই, ২০২১
প্রধানমন্ত্রী শ্রী নরেন্দ্র মোদী প্রাক্তন সাংসদ শ্রী শরদ ত্রিপাঠীর অকাল প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “শ্রী শরদ ত্রিপাঠীর অকাল প্রয়াণ আমার মতো অনেককে শোকস্তব্ধ করেছে। তিনি সমাজসেবা ও বঞ্চিত মানুষের কল্যাণে কাজ করতে ভালো বাসতেন। সন্ত কবীর দাসজীর আদর্শগুলি জনপ্রিয় করতে তিনি অভিনব প্রয়াস নিয়েছিলেন। তাঁর পরিবার ও অনুগামীদের প্রতি সমবেদনা জানাই। ওম শান্তি”!
CG/BD/SB
(